เคซีอีปันเงิน 90 ล้านบาทซื้อหุ้นคืน
เคซีอี อีเลคโทรนิคส์ จำ(KCE)มีมติอนุมัติโครงการซื้อหุ้นคืนของบริษัทฯ เพื่อบริหารทางการเงิน ภายในวงเงิน 90 ล้านบาท
21 ก.ค. 2553

เคซีอี อีเลคโทรนิคส์ จำ(KCE)มีมติอนุมัติโครงการซื้อหุ้นคืนของบริษัทฯ เพื่อบริหารทางการเงิน ภายในวงเงิน 90 ล้านบาท
คณะกรรมการ บริษัท เคซีอี อีเลคโทรนิคส์ จำ(KCE)มีมติอนุมัติโครงการซื้อหุ้นคืนของบริษัทฯ เพื่อบริหารทางการเงิน ภายในวงเงิน 90 ล้านบาท และไม่เกินกำไรสะสมของบริษัทฯ โดยจะซื้อหุ้นคืนจำนวนไม่เกิน 10 ล้านหุ้น คิดเป็น 2.14% ของหุ้นที่จำหน่ายได้แล้วทั้งหมด ตั้งแต่วันที่ 9 ส.ค.นี้จนถึงวันที่ 8 ก.พ.2554 ไป ต้องไม่น้อยกว่า 10 วัน และไม่เกิน 20 วัน
ทั้งนี้การซื้อหุ้นคืนจะต้องไม่เกิน 115 %ของราคาปิดของหุ้นเฉลี่ย 5 วันทำการซื้อขาย ก่อนหน้าวันที่ทำรายการซื้อหุ้นคืน ขณะที่ ราคาหุ้นเฉลี่ยย้อนหลัง 30 วันทำการ ตั้งแต่วันที่ 7 มิ.ย.-19 ก.ค. 2553 เท่ากับ 7.46 บาทต่อหุ้น
ด้านสภาพคล่องของบริษัท ณ วันที่ 31 มี.ค. 2553 มีกำไรสะสม เท่ากับ 145.44 ล้านบาท  ส่วนหนี้สินที่ถึงกำหนดชำระภายใน 6 เดือน มีเท่ากับ 70 ล้านบาทนอกจากนี้บริษัทฯมีกระแสเงินสดจากกำไรจากการดำเนินงานในไตรมาส 1 ปีนี้ จำนวน 136ล้านบาท และมีเงินสดปลายงวดอีกจำนวนประมาณ 46 ล้านบาท ดังนั้น บริษัทฯจึงมีความสามารถในการชำระหนี้ที่จะถึงกำหนดชำระภายใน 6 เดือนและมีสภาพคล่องเพียงพอที่จะซื้อหุ้นคืนได้ตามโครงการนี้ "หุ้นที่บริษัทซื้อคืนมาจะเสนอขายต่อประชาชนทั่วไป ตั้งแต่วันที่ 9 ส.ค.2554 ถึง วันที่ 8 ก.พ. 2555ในราคาไม่น้อยกว่า 85 %ของราคาปิดของหุ้นเฉลี่ย 5 วันทำการซื้อขาย ก่อนหน้าวันที่ทำรายการจำหน่ายหุ้นที่ซื้อคืน"
ก่อนหน้านี้บริษัท KCE ได้เปิดโครงการซื้อหุ้นคืนมาแล้ว และสิ้นสุดโครงการวันที่ 7 มิ.ย. 2552